IVL บวกกว่า 3% โบรกฯ แนะเป้า 45 บ. รับผลดีสถานการณ์เทรดวอร์พลิกเป็นบวก
IVL บวกกว่า 3% โบรกฯ แนะซื้อเป้า 45 บ. รับผลดีสถานการณ์เทรดวอร์พลิกกลับเป็นบวก ล่าสุดอยู่ที่ 33 บาท บวก 1 บาท หรือ 3.12% มูลค่าซื้อขาย 136.75 ล้านบาท
IVL บวกกว่า 3% โบรกฯ แนะซื้อเป้า 45 บ. รับผลดีสถานการณ์เทรดวอร์พลิกกลับเป็นบวก ล่าสุดอยู่ที่ 33 บาท บวก 1 บาท หรือ 3.12% มูลค่าซื้อขาย 136.75 ล้านบาท
6 ธ.ค. 2562

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ล่าสุด ณ เวลา 10.11 น. อยู่ที่ 33 บาท บวก 1 บาท หรือ 3.12% สูงสุดที่ 33.25 บาท ต่ำสุดที่ 32.50 บาท ด้วยมูลค่าซื้อขาย 136.75 ล้านบาท

ทั้งนี้ บล.กรุงศรี ระบุในบทวิเคราะห์ แนะนำ “ซื้อ” IVL ประเมินราคาเป้าหมาย 45 บาท/หุ้น โดยสถานการณ์ Trade war ที่พลิกกลับมาเป็นบวกน่าจะส่งผลดีต่อ Sentiment การลงทุนของหุ้นกลุ่ม Global play โดยเฉพาะ IVL ซึ่งราคาเมื่อวันพุธร่วงแรงกว่า 4% จึงมีโอกาสที่จะฟื้นตัวกลับมาในวันนี้ ด้านผลประกอบการเรายังคาดหวังผลบวกจากการซื้อ Hunstman จะช่วยหนุนให้กำไรของ IVL สูงขึ้นตั้งแต่ไตรมาส 1/63 (ดีล Hunstman จะเพิ่ม EBITDA ให้ IVL ประมาณ 20% ในปีหน้า)